⛔ في اللحظة دي .. ١٠ اغسطس الساعة ١٢ .. بقيت ٣٣ سنة .. .. ٣٣ سنة من السعي .. من الإجتهاد .. من الجري ورا حلم مكانش باين معالمه .. سيبت كل حاجة ومشيت ورا هدف كان ممكن لو فشلت اقعد في البيت ومالاقيش حاجة اعملها .. بس انا قررت انجح .. مهما حصل .. ٣٣ سنة شايل فوق ضهري احلام كتير بتتجدد وبتزيد كل سنة عن التانية في عز ما ناس كانت بتقولي هتفشل .. .. ٣٣ سنة بجري وبنهج من غير راحة عشان اقدر ابني لنفسي ولعيلتي كيان يفتخروا بيه بعدي .. .. ٣٣ سنة مقصر في نفسي ودراستي "الحكومية" ومقصر ف الحب والجواز عشان اقدر اعمل حاجة بجد .. مش ختم على ورق .. .. ٣٣ سنة بصنع من العدم "فنيا" كيان اسمه أحمد حسن راؤول . .. ٣٣ سنة مليانة وقوع ومعافرة وحفر في الصخر وجلد للذات وتمسك بحلمي ومبادئي وديني واخلاقي وانسانيتي وافكاري .. .. وعالمستوى الشخصي: .. ٣٣ سنة وانا ليا اصحاب كتير لكن الوحيد اللي يعرف عني كل حاجة هو راؤول .. أنا اقرب صاحب لنفسي .. لأني اكتشفت إن محدش هيستحمل تعبي ومرضي اللي انا فيه غيري .. محدش هقدر كل شوية اكلموا واقوللو انا تعبان .. انا خايف .. انا ضعيف .. انا مخنوق .. انا بموت .. محدش هيستحمل ده غيري .. وده طبيعي وعاذر الكل لأني واحد طفل في تعبي .. طفل في حبي .. طفل في وجعي .. حتى لو ببين القوة وبضحك وبنشر المضحكة . .. ٣٣ سنة ثابت .. فخور بثباتي .. فخور باللي وصلتله .. ٣٣ سنة أحمد حسن راؤول